Influencerji ali vplivneži so ljudje, ki so v širši javnosti prepoznavni in priljubljeni ali preprosto slavni. To pomeni, da imajo veliko sledilcev, ki jih z veseljem spremljajo in celo reagirajo na njihova sporočila in mnenje. So mnenjski voditelji. Podjetja to uporabijo v promocijske namene, seveda. Sodelujejo z influencerji, da ti na svojih omrežjih / kanalih promovirajo njihove produkte ali storitve. Oboji s tem nekaj pridobijo. Podjetje / znamka širi svojo prepoznavnost in prodajo, influencer pa pridobi večje število sledilcev ali uporabnikov (in denar, seveda). Prav tako širi svojo prepoznavnost in osebno promocijo. Gre za poslovno sodelovanje influencerjev s številnimi podjetji. V tem primeru govorimo o sponzoriranih objavah.